b'\n_START_ARTICLE_\nParsovi\xc4\x87i\n_START_SECTION_\nPovijest\n_START_PARAGRAPH_\nParsovi\xc4\x87i su jedni od najstarijih naselja u dolini rijeke Neretvice (u narodu poznato kao Klis), pa se na nekoliko lokacija u blizini sela mogu na\xc4\x87i ste\xc4\x87ci koji asociraju na naseljenost prije vi\xc5\xa1e stotina godina. Pretpostavlja se da su nastali za vrijeme srednjovjekovne Bosne. Od vjerskih objekata u Parsovi\xc4\x87ima je izgra\xc4\x91ena jedna d\xc5\xbeamija koja se nalazi u centru sela. D\xc5\xbeematski odbor Parsovi\xc4\x87i obuhva\xc4\x87a naselja Parsovi\xc4\x87i, Kale, Prijeslop, Bu\xc5\xa1\xc4\x87ak. Nad ulazom u staru d\xc5\xbeamiju u ovom naselju, stajao je sljede\xc4\x87i natpis: "Dobrotvor had\xc5\xbei Mustafa Sarajli\xc4\x87. Godina 1310." (1892.) iz \xc4\x8dega se jasno zaklju\xc4\x8duje da je d\xc5\xbeamija napravljena 1892. godine, a da je sve ili ve\xc4\x87inu radova platio spomenuti Mustafa Sarajli\xc4\x87. Godine 2005. pokrenuta je akcija gradnje nove d\xc5\xbeamije nekoliko metara ni\xc5\xbee od stare. Nova d\xc5\xbeamija je zavr\xc5\xa1ena i sve\xc4\x8dano otvorena 2. kolovoza 2008. godine. Prije otvaranja nove d\xc5\xbeamije u Parsovi\xc4\x87ima, zgrada stare d\xc5\xbeamije je uklonjena.\n_START_SECTION_\nKultura\n_START_PARAGRAPH_\nU Parsovi\xc4\x87ima se nalazi ve\xc4\x87a podru\xc4\x8dna osnovna \xc5\xa1kola pod nazivom Osnovna \xc5\xa1kola "Parsovi\xc4\x87i". U sklopu \xc5\xa1kole se nalaze fiskulturna sala i nanovo izgra\xc4\x91eno vanjsko igrali\xc5\xa1te sa tribinama i rasvjetom. Parsovi\xc4\x87i su poznati po smotri tradicionalnih pjesama i gangi "Be\xc4\x87arac", koji se tradicionalno odr\xc5\xbeava u ovom mjestu.'